**ΣΥΝΕΤΑΙΡΙΣΜΟΣ**

* 1. **ι. ΕΙΣΑΓΩΓΗ**
  2. **Η συνεταιριστική Νομοθεσία** :
  3. Ο Συνεταιριστικός Νόμος 602/1915
  4. Ο Συνεταιριστικός Νόμος 921/1979
  5. Ο Συνεταιριστικός Νόμος 1541/1985
  6. Ο Συνεταιριστικός Νόμος 1667/1986
  7. Ο Συνεταιριστικός Νόμος 2169/1993
  8. Ο Συνεταιριστικός Νόμος 2810/2000
  9. Ο Συνεταιριστικός Νόμος 4015/2011
  10. Ο Συνεταιριστικός Νόμος Ν. **4673/2020** " Αγροτικοί Συνεταιρισμοί και άλλες διατάξεις.

**Ιι. ΕΝΝΟΙΑ**

**Συνεταιρισμός** είναι μια αυτόνομη ένωση προσώπων που συγκροτείται εθελοντικά για την αντιμετώπιση των κοινών οικονομικών, κοινωνικών και πολιτιστικών αναγκών και επιδιώξεων τους δια μέσου μιας συνιδιοκτήτης και δημοκρατικά διοικούμενης επιχείρησης (Παγκόσμιο Συνέδριο της Διεθνούς Συνεταιριστικής Ένωσης, Manchester, 1995).

Ως συνεταιρισμός, κατά το αρ. 1 του Ν. 602/1915, λογίζεται η εταιρία με μεταβλητό αριθμό μελών και κεφαλαίου, η οποία στοχεύει στην προαγωγή της οικονομίας των μελών της. Για τη

σύστασή της απαιτείται η σύναψη καταστατικού μεταξύ επτά τουλάχιστον προσώπων και η έγκρισή του από το Υπουργείο Εθνικής Οικονομίας590. Με την άνω έγκριση ο συνεταιρισμός αποκτά νομική προσωπικότητα και εμπορική ιδιότητα591. Για να γίνει ένας ενδιαφερόμενος μέλος σε έναν συνεταιρισμό πρέπει να πληροί τις προϋποθέσεις που θέτει ο νόμος και το καταστατικό592. Αφής στιγμής αποκτήσει τη συνεταιριστική ιδιότητα φέρει ορισμένα δικαιώματα, όπως το δικαίωμα αποχώρησης593 και υποχρεώσεις, όπως η περιορισμένη ή απεριόριστη ευθύνη για χρέη του συνεταιρισμού594. Το ανώτατο συνεταιριστικό όργανο είναι η Γενική Συνέλευση, όπου συμμετέχουν τα μέλη και αποφασίζουν με μια ψήφο (κατ’ εξαίρεση με δυο ψήφους)595. Μεταξύ των αρμοδιοτήτων της Γενικής Συνέλευσης είναι και η εκλογή του Διοικητικού Συμβουλίου596, που εκπροσωπεί τον συνεταιρισμό597, και του Εποπτικού Συμβουλίου, που ελέγχει το Διοικητικό Συμβούλιο

Οι συνεταιρισμοί λοιπόν είναι αυτόνομες ενώσεις προσώπων που συγκροτούνται εθελοντικά για την αντιμετώπιση των κοινών οικονομικών, κοινωνικών και πολιτιστικών αλλαγών και επιδιώξεων τους διαμέσου μιας συνιδιοκτήτης και δηµοκρατικά διοικούµενης επιχείρησης. Οι αστικοί συνεταιρισµοί αυτοδιοικούνται, υποκείµενοι σε κρατική εποπτεία, σύµφωνα µε το άρθρο 12 του Συντάγµατος.Το κράτος µεριµνά για την ανάπτυξη των συνεταιρισµών, καθώς και για την ανάπτυξη του συνεταιριστικού κινήµατος.

**Ιιι. ΚΥΡΙΟΤΕΡΑ ΧΑΡΑΚΤΗΡΙΣΤΙΚΑ**

Τα κυριότερα νομικά χαρακτηριστικά του συναιτερισμού, ως εταιρία, είναι πρώτον εταιρία σωματειακού τύπου, δεύτερον είναι προσωπική εταιρία, τρίτον έχει νομική προσωπικότητα και τέταρτον έχει εμπορική ιδιότητα. Εικότερα:

1. Ο Συνεταιρισμός είναι εταιρεία σωματειακού τύπου. Ο εταιρικός τούτος τύπος είναι εκ του νόμου διαμορφωμένος ώστε να επιτρέπει και μάλιστα να προϋποθέτει τη σύμπραξη πρόσωπων και να έχει μεταβλητό αριθμό συνεταίρων, όπως ακριβώς το σωματείο. Συγκεκριμένα επειδή ο σκοπός του συνεταιρισμού επιτυγχάνεται κυρίως με τη συνεργασία των μελών του για να επιτύχει ο συνεταιρισμός τον σκοπό του πρέπει να έχει κατ' ανάγκη μεγάλο αριθμό συνεταίρων. Διά τούτο ο νόμος απαιτεί για τη σύσταση συνεταιρισμού τη σύμπραξη κάποιον προσώπων λ. χ η υπογραφή από δέκα (10) τουλάχιστον πρόσωπα (άρθρο 4 παρ. 1 ν 4637/2020 ). επί ορισμένων δε συνεταιρισμών των γεωργικών και των οικοδομικών τη σύμπραξη 25 τουλάχιστον προσώπων. Αλλά για να μπορεί ο Συνεταιρισμός να λειτουργήσει ομαλά και επί μακρό χρονικό διάστημα παρά το μεγάλο αριθμό των μελών του, πρέπει να υπάρχει ενδιαφέρον εκ μέρους αυτών και διάθεση συνεργασίας μεταξύ τους. Διά τούτο ο νόμος καθιερώνει το μεταβλητό του αριθμού των συνεταίρων ώστε να εισέρχονται στο συνεταιρισμό όσοι έχουν ενδιαφέρον και διάθεση συνεργασίας και να εξέρχονται αυτού είτε εκουσίως είτε αναγκαστικώς όσοι αδιαφορούν για το συνεταιρισμό ή δεν είναι διατεθειμένοι να συνεργαστούν με τους συνεταίρους τους. Αν δεν υπήρχε η δυνατότητα αυτή ο Συνεταιρισμός δεν θα ήταν σε θέση να λειτουργήσει επιτυχώς και να ζήσει επί μακρόν διότι θα ήταν εκτεθειμένος στις ιδιοτροπίες ενός εκάστου των πολυάριθμων μελών του.
2. Συνεταιρισμός είναι προσωπική εταιρεία. Τον προσωπικό χαρακτήρα προσδίδει στο συνεταιρισμό η προσωπική συμβολή των συνεταίρων η οποία είναι απαραίτητη για την πραγματοποίηση του σκοπού του συνεταιρισμού το χαρακτηριστικό όμως αυτό πρέπει να ομολογήσουμε δεν εμφανίζεται ή στους συνεταιρισμούς τόσο ισχυρό όσο στις λοιπές προσωπικές εταιρείες οι οποίες αποτελούν κλειστές ενώσεις προσώπων, όπως είναι η ομόρρυθμος και ετερόρρυθμος εταιρεία οι οποίες επηρεάζονται σε μεγάλο βαθμό από τις περιπέτειες της ζωής και τις ιδιοτροπίες των μελών τους αφού λύνονται με καταγγελία) άρθρα 773 774 Αστικού Κώδικα). Το προσωπικό χαρακτήρα το συνεταιρισμό απαντάται σε διάφορες εκδηλώσεις εκ των οποίων οι σημαντικότερες είναι οι εξής:

Πρώτον η ευθύνη των συνεταίρων για τις υποχρεώσεις συνεταιρισμού, η υποχρέωση αυτών προς συμπληρωματική εισφορά, η υποχρέωση αυτόν να αξιοποιούν τις εγκαταστάσεις του συνεταιρισμού και η υποχρέωση πίστεως την οποία έχουν έναντι του συνεταιρισμού.

Δευτερόν o περιορισμός των προσώπων τα οποία δύνανται να εισέλθουν. Στον συνεταιρισμό δεν είναι δυνατό να εισέλθει οποιοδήποτε πρόσωπο αλλά μόνο εκείνο το οποίο έχει ορισμένες ιδιότητες καθοριζόμενες από το δίκαιο, τις οποίες ελέγχουν τα όργανα του συνεταιρισμού τα οποία κατά το νόμο αποφασίζουν περί την εισδοχή νέων μελών. ( άρθρο 15 παρ. 5 ν 602 )

Τρίτον η δυνατότητα αποβολής των συνεταίρων με απόφαση του αρμόδιου οργάνου του συνεταιρισμού, όταν αυτοί δεν εκπληρώνουν ορισμένες υποχρεώσεις τους προς τον συνεταιρισμό ‘η ορισμένα παραπτώματα ( άρθρο 15 παρ. 6 και 7 )

Τέταρτον, το καταρχήν αμεταβίβαστο της συνεταιρικής μερίδας, το οποίο αποβλέπει στο να εμποδίσει την είσοδο στο συνεταιρισμό ανεπιθύμητων προσώπων (α 20 και 21 ν 602 )

1. Ο συνεταιρισμός έχει νομική προσωπικότητα. Κατά ρητή διάταξη του νόμου ( άρθρο 3 ν 602) τη νομική προσωπικότητα αποκτά αυτός από την έγκριση του καταστατικού του υπό του αρμοδίου υπουργείου. Αυτό σημαίνει ότι ο Συνεταιρισμός ως ένωση προσώπων αποτελεί ιδιαίτερο πρόσωπο ανεξάρτητα ανεξάρτητο από τα μέλη. Ως νομικό πρόσωπο ο Συνεταιρισμός έχει ιδίαν επωνυμία και ίδια έδρα έχει ιδίαν περιουσία, δηλαδή αποκτά δικά του δικαιώματα και δημιουργεί δικές τους υποχρεώσεις, έχει όργανα τα οποία διαμορφώνουν και εκφράζουν ιδίαν αυτού βούληση έχει τέλος την ικανότητα να παρίσταται στα δικαστήρια ως διάδικος, δηλαδή ως ενάγων και αγχωμένος και να προβαίνει σε αναγκαστική εκτέλεση ή και να υφίσταται πια στην εκτέλεση
2. Ο συνεταιρισμός είναι εμπορική εταιρεία. Ο νόμος περί Συνεταιρισμών ορίζει αδιάκριτως ότι ο Συνεταιρισμός έχει Εμπορική ιδιότητα Συνεπώς ο Συνεταιρισμός είναι έμπορος εκ του νόμου ένεκα του τύπου αυτού έστω κι αν η δραστηριότητα του η οποία αποτελεί το αντικείμενο του σκοπού του, δεν είναι Εμπορική. Κάθε Συνεταιρισμός Λοιπόν είναι έμπορος εκτός αν ο νόμος προκειμένου περιορισμένου συνεταιρισμού είδους Συνεταιρισμών όριζε ότι δεν έχει την Εμπορική ιδιότητα που χουμε τους οικοδομικούς συνεταιρισμούς δημοσίων υπαλλήλων

Η Εμπορική ιδιότητα έχει σχεδόν τις ίδιες συνέπειες οι οποίοι ισχύουν για κάθε έμπορο. Οι συνέπειες αυτές είναι άλλοτε ευνοϊκές και άλλοτε δυσμενείς. Έτσι π.χ. Ο Συνεταιρισμός υποχρεούται να τηρεί εμπορικά βιβλία δύναται να κηρυχθεί σε πτώχευση για τα εμπορικά του χρέη διευκολύνετε κατά την εκδίκαση την απόδειξη των εμπορικών του διαφόρων

**Ιv. ΕΙΔΗ ΣΥΝΕΤΑΙΡΙΣΜΩΝ**

Στην ελληνική νομοθεσία γίνεται διάκριση μεταξύ:

Α. Αστικών συνεταιρισμών το νομικό πλαίσιο της λειτουργίας των οποίων ρυθμίζεται από το **νόμο *1667/1986*** και

Β. Αγροτικών συνεταιρισμών που διέπονται από το νόμο **4673/2020** ο οποίος κατήργησε τον ν *2810/2000*.

**Α. Αστικοί Συνεταιρισμοί**

Η οργάνωση, η λειτουργία η διοίκηση και η εποπτεία των αστικών συνεταιρισµών διέπεται από τις διατάξεις του ν. 1667/1986.

Αστικός συνεταιρισμός είναι εκούσια ένωση προσώπων με οικονομικό σκοπό, η οποία, χωρίς να αναπτύσσει δραστηριότητες αγροτικής οικονομίας, αποβλέπει ιδίως με τη συνεργασία των μελών του στην οικονομική, κοινωνική, πολιτιστική ανάπτυξη των μελών του και τη βελτίωση της ποιότητας ζωής τους γενικά μέσα σε μια κοινή επιχείρηση.

Στις δραστηριότητες των συνεταιρισμών περιλαμβάνονται ιδίως:

α) Η κοινή οργάνωση παραγωγής.

β) Η προμήθεια αγαθών για την κάλυψη επαγγελματικών, βιοτικών και άλλων αναγκών των μελών τους.

γ) Η παροχή στα μέλη τεχνικής ή οργανωτικής βοήθειας για την αύξηση ή βελτίωση της παραγωγής τους.

δ) Η μεταποίηση ή διάθεση προϊόντων των μελών τους.

ε) Η παροχή δανείων, εγγυήσεων, ασφαλειών ή άλλων οικονομκών διευκολύνσεων στα μέλη τους.

στ) Η επαγγελματική, συνεταιριστική και πολιτιστική εκπαίδευση.

ζ) Η ικανοποίηση κοινωνικών και πολιτιστικών αναγκών.

Για τη σύσταση συνεταιρισμού απαιτείται η σύνταξη καταστατικού που υπογράφεται απο δεκαπέντε τουλάχιστον πρόσωπα και καταχώριση του καταστατικού στο μητρώο συνεταιρισμών του ειρηνοδικείου στην περιφέρεια του οποίου εδρεύει ο συνεταιρισμός Αν πρόκειται για καταναλωτικό συνεταιρισμό το καταστατικό υπογράφεται από εκατό τουλάχιστον πρόσωπα.

Το καταστατικό πρέπει να περιέχει:

α) Την επωνυμία, την έδρα και το σκοπό του συνεταιρισμού. Ως έδρα του συνεταιρισμού ορίζεται δήμος ή κοινότητα.

β) Το ονοματεπώνυμο ή την επωνυμία και τη διεύθυνση των ιδρυτικών μελών.

γ) Τους όρους εισόδου και εξόδου των μελών.

δ) Την έκταση της ευθύνης των συνεταίρων.

ε) Το ύψος της συνεταιριστικής μερίδας.

στ) Τον ορισμό προσωρινής διοικητικής επιτροπής που θα μεριμνήσει για την έγκρισή του και, τη σύγκληση της πρώτης γενικής συνέλευσης για ανάδειξη των οργάνων διοίκησης του συνεταιρισμού.

«ζ) Τη μέθοδο αποτίμησης για την αναπροσαρμογή της αξίας των συνεταιριστικών μερίδων που εξοφλούνται ή αποδίδονται σε συνεταίρους που αποχωρούν ή αποκλείονται από πιστωτικούς συνεταιρισμούς του παρόντος νόμου, που έχουν λάβει άδεια ίδρυσης και λειτουργίας ως πιστωτικό ίδρυμα, κατόπιν έγκρισης από την Τράπεζα της Ελλάδος, σύμφωνα με το ν. 3601/2007 (Α` 178), καθώς και τη μέθοδο αποτίμησης της εισφοράς που υποχρεούνται να καταβάλουν οι νέοι συνεταίροι κατά την είσοδο τους στους ως άνω πιστωτικούς συνεταιρισμούς.»

5. Η επωνυμία του συνεταιρισμού ορίζεται από το σκοπό του, το είδος του συνεταιρισμού και την έκταση της ευθύνης των συνεταίρων. Ονόματα συνεταίρων ή τρίτων δεν περιλαμβάνονται στην επωνυμία του συνεταιρισμού.

Στους αστικούς συνεταιρισμούς περιλαμβάνονται:

* Καταναλωτικοί συνεταιρισμοί, που για τη σύστασή τους απαιτούνται τουλάχιστον εκατό άτομα, ενώ απαιτούνται δεκαπέντε άτομα για υπολοίπους
* Παραγωγικοί συνεταιρισμοί
* Προμηθευτικοί συνεταιρισμοί
* Πιστωτικοί συνεταιρισμοί
* Συνεταιρισμοί εργαζομένων
* Μεταφορικοί συνεταιρισμοί
* Τουριστικοί συνεταιρισμοί

**«Καταχώριση Αστικών Συνεταιρισμών στο ΓΕΜΗ σύμφωνα με τις νέες πρόνοιες του**[**ν. 4635/2019**](https://www.e-forosimv.gr/details.asp?ID=53629&cat=17)**»**

Σύμφωνα με την ε’ της παρ. 1 του άρθρου 86 του [**ν. 4635/2019**](https://www.e-forosimv.gr/details.asp?ID=53629&cat=17) « *ο Αστικός Συνεταιρισμός του ν. 1667/1986 (Α` 196) (στον οποίο περιλαμβάνονται ο αλληλασφαλιστικός, ο πιστωτικός και ο οικοδομικός συνεταιρισμός)» ανήκει στους υποχρεωτικά εγγραφόμενους στο Γ.Ε.ΜΗ.*

Β. Σύμφωνα με την παρ. 3 του άρθρου 116 του [**ν. 4635/2019**](https://www.e-forosimv.gr/details.asp?ID=53629&cat=17): « *Όπου γίνεται αναφορά στην αρμοδιότητα των Ειρηνοδικών σχετικά με την καταχώριση ή μη των καταστατικών των Αστικών Συνεταιρισμών, καταργείται και στο εξής αρμόδια είναι η Υ.Γ.Ε.ΜΗ. στην οποία ανήκει ο υπόχρεος*».

Από τις ανωτέρω διατάξεις, πέραν της υποχρεωτικότητας της εγγραφής των Συνεταιρισμών στο ΓΕΜΗ, προκύπτει ότι με την έναρξη ισχύος του [**ν. 4635/2019**](https://www.e-forosimv.gr/details.asp?ID=53629&cat=17) η αρμοδιότητα των Ειρηνοδικών για την έκδοση πράξης καταχώρισης ή μη των καταστατικών των Αστικών Συνεταιρισμών (όλων των κατηγοριών) μεταφέρθηκε στις αρμόδιες Υπηρεσίες ΓΕΜΗ, οι οποίες πλέον είναι αποκλειστικά αρμόδιες για οποιαδήποτε πράξη αφορά στους Συνεταιρισμούς. Συνεπώς, εκφεύγει της αρμοδιότητας των Ειρηνοδικείων η παραλαβή αιτήσεων καταχώρισης για τους Αστικούς Συνεταιρισμούς και η έκδοση των σχετικών πράξεων.

**2. ΣΥΣΤΑΣΗ ΣΥΝΕΤΑΙΡΙΣΜΟΥ**

Η σύσταση του Συνεταιρισμού πραγματοποιείται σύμφωνα με τις παρ. 3 και 6 του άρθρου 1 του ν. 1667/1986.

Δεδομένων των προαναφερθέντων τροποποιήσεων που επήλθαν ως προς την αρμόδια Υπηρεσία, οι Υ.Γ.Ε.ΜΗ. είναι πλέον αποκλειστικά αρμόδιες για τη σύσταση Συνεταιρισμού και οι διαδικασίες που θα πρέπει να ακολουθούν είναι οι εξής:

1. έλεγχος νομιμότητας του καταστατικού, ο οποίος καταλαμβάνει:

α) τα απαραίτητα στοιχεία του καταστατικού όπως αυτά προσδιορίζονται στις παρ.4 και 5 του ν.1667/86 **1** και όταν πρόκειται για Ενεργειακή Κοινότητα του [**ν.4513/2018**](https://www.e-forosimv.gr/details.asp?ID=47660&cat=17) των σχετικών στοιχείων του καταστατικού, όπως αυτά προσδιορίζονται στο άρθρο 5 **2** του νόμου αυτού.

β) την ύπαρξη τυχόν αντίθετων διατάξεων αναγκαστικού δικαίου και

γ) την ύπαρξη αντίθετων διατάξεων με τα χρηστά ήθη.

2. έκδοση ανακοίνωσης σύστασης και καταχώρισης αυτής στο ΓΕΜΗ με συνημμένο το σχετικό καταστατικό της εταιρείας. Διευκρινίζεται ότι δεν απαιτείται έκδοση σχετικής απόφασης.

Σημειώνεται δε, ότι η ίδια διαδικασία ακολουθείται και στις περιπτώσεις τροποποίησης του καταστατικού του Συνεταιρισμού.

**Β. Αγροτικοί συνεταιρισμοί**

Κατά τον ισχύοντα **νόμο 4673/2020** :

Οι Αγροτικοί Συνεταιρισμοί (ΑΣ) είναι αυτόνομες εθελοντικές ενώσεις προσώπων, οι οποίες συγκροτούνται σύμφωνα με τις διατάξεις του παρόντος νόμου και επιδιώκουν την οικονομική ανάπτυξη και προαγωγή των μελών τους, μέσω μιας συνιδιόκτητης και δημοκρατικά διοικούμενης αγροτικής συνεταιριστικής επιχείρησης. Ως ΑΣ θεωρούνται συνεταιρισμοί, οποιουδήποτε κλάδου ή δραστηριότητας στον τομέα της αγροτικής οικονομίας, μεταξύ άλλων και οι αλιευτικοί, κτηνοτροφικοί, πτηνοτροφικοί, μελισσοκομικοί, σηροτροφικοί, αγροτουριστικοί, αγροτοβιοτεχνικοί, οικοτεχνικοί και γυναικείοι. Οι δασικοί συνεταιρισμοί και οι ενώσεις τους δεν εμπίπτουν στις διατάξεις του παρόντος νόμου.

Οι ΑΣ είναι νομικά πρόσωπα ιδιωτικού δικαίου και έχουν εμπορική ιδιότητα. Αναπτύσσουν κάθε είδους δραστηριότητα για την επίτευξη των σκοπών τους στο πλαίσιο του νόμου και του καταστατικού τους.

Αγροτικοί είναι όσοι δραστηριοποιούνται σε οποιοδήποτε τομέα της αγροτικής οικονομίας για την ίδρυση των οποίων απαιτούνται τουλάχιστον δέκα άτομα. Για να ενισχυθεί ο κεφαλαιουχικός χαρακτήρας του αγροτικού συνεταιρισμού παρέχεται η δυνατότητα απόκτησης περισσοτέρων από μιας μερίδων, οι οποίες μπορούν να δώσουν στον κάτοχο δικαίωμα περισσοτέρων από μιας ψήφου, η οποία όμως σε καμιά περίπτωση δεν μπορεί να ξεπερνά τις τρεις. Κάθε αστικός και γεωργικός συνεταιρισμός, ως νομικό, πρόσωπο είναι έμπορος και συνεπώς μπορεί να κηρυχτεί σε πτώχευση. Οι συνέταιροι αγροτικού συνεταιρισμού δεν μπορούν να προσωποκρατηθούν για τα χρέη του τελευταίου.

Αξιοσημείωτες *επιμέρους μορφές* είναι οι Αγροτικοί ή γεωργικοί συνεταιρισμοί, στους οποίους περιλαμβάνονται οι κτηνοτροφικοί και οι αλιευτικοί, οι οποίοι αποτελούν οικονομικές οργανώσεις με συλλογική καλλιέργεια, ή παραγωγή, επεξεργασία, διάθεση (εμπορία) αγαθών, δανειοδότηση μελών, αποζημιώσεις επί καταστροφών κ.λπ. Σημειώνεται ότι τα κέρδη των παραπάνω μορφών συνεταιρισμών και ειδικότερα των καταναλωτικών επιστρέφονται στα μέλη τους υπό μορφή [μερίσματος](https://el.wikipedia.org/w/index.php?title=%CE%9C%CE%AD%CF%81%CE%B9%CF%83%CE%BC%CE%B1&action=edit&redlink=1) που βασίζεται ανάλογα με το χρηματικό ποσό που δαπανήθηκε από κάθε μέτοχο μέσα σε κάποιο τακτό διάστημα.

Με το νόμο 4015/2011, καταργήθηκε ο δεύτερος και τρίτος βαθμός συνεταιριστικής οργάνωσης και δρομολογήθηκε η μετατροπή τους σε πρωτοβάθμιους συνεταιρισμούς. Παράλληλα, ξεκίνησαν ευρείας έκτασης συγχωνεύσεις αγροτικών συνεταιρισμών και ουσιαστική αδρανοποίηση μεγάλου αριθμού ανενεργών. Τέλος, δρομολογήθηκε η δραστική διευθέτηση των συνεταιριστικών χρεών μέσω σχεδίων αναδιάρθρωσης και εξυγίανσης. Η ΠΑΣΕΓΕΣ είναι το κεντρικό συντονιστικό όργανο των αγροτικών συνεταιρισμών και η διοίκηση της (διοικητικό συμβούλιο και γενική συνέλευση) πρέπει να εκλέγεται από πανελλήνιο συνέδριο αντιπροσώπων που προκύπτουν με άμεση και καθολική ψηφοφορία μεταξύ των συνεταιριστών όλης της Χώρας. Από το 1895 έχει ιδρυθεί η Διεθνής Συνεταιριστική Ένωση (ΔΣΕ) η οποία επεξεργάζεται τις Αρχές που πρέπει να ακολουθούν οι συνεταιρισμοί σε παγκόσμια κλίμακα. Αυτές οι αρχές, 11αποτελούν τους νομικούς κανόνες των διαφόρων συνεταιριστικών νομοθεσιών. Η ΔΣΕ αναθεώρησε τρεις φορές τις Συνεταιριστικές Αρχές, προσαρμόζοντας τις σε ένα μεταβαλλόμενο κόσμο, το 1937, το 1966 και τελευταία το 1995 στο Συνέδριο της στο [Μάντσεστερ](https://el.wikipedia.org/wiki/%CE%9C%CE%AC%CE%BD%CF%84%CF%83%CE%B5%CF%83%CF%84%CE%B5%CF%81) της Μ. Βρετανίας.

Οι συνεταιρισμοί αποτελούν ιστορικά τον κύριο κορμό [κοινωνικής οικονομίας](https://el.wikipedia.org/wiki/%CE%9A%CE%BF%CE%B9%CE%BD%CF%89%CE%BD%CE%B9%CE%BA%CE%AE_%CE%BF%CE%B9%CE%BA%CE%BF%CE%BD%CE%BF%C2%B5%CE%AF%CE%B1) στην [Ελλάδα](https://el.wikipedia.org/wiki/%CE%95%CE%BB%CE%BB%CE%AC%CE%B4%CE%B1). Λειτουργούν κυρίως ως [επιχειρήσεις](https://el.wikipedia.org/wiki/%CE%95%CF%80%CE%B9%CF%87%CE%B5%CE%AF%CF%81%CE%B7%CF%83%CE%B7), με την έννοια ότι παράγουν και διαθέτουν στην [αγορά](https://el.wikipedia.org/wiki/%CE%91%CE%B3%CE%BF%CF%81%CE%AC_(%CE%B5%CE%BC%CF%80%CF%8C%CF%81%CE%B9%CE%BF)) [προϊόντα](https://el.wikipedia.org/wiki/%CE%91%CE%B3%CE%B1%CE%B8%CF%8C_(%CE%BF%CE%B9%CE%BA%CE%BF%CE%BD%CE%BF%CE%BC%CE%AF%CE%B1)) ή [υπηρεσίες](https://el.wikipedia.org/wiki/%CE%A5%CF%80%CE%B7%CF%81%CE%B5%CF%83%CE%AF%CE%B1).

Στο Αρθρο 4 προβλέπονται οι Οροι σύστασης, η Εγκριση καταστατικού και η Εγγραφή Αγροτικού Συνεταιρισμού (ΑΣ). Συγκεκριμένα:

Για τη σύσταση ΑΣ απαιτείται η σύνταξη καταστατικού και, με την επιφύλαξη της παραγράφου 2, η υπογραφή του από δέκα (10) τουλάχιστον πρόσωπα που συγκεντρώνουν τις προϋποθέσεις του άρθρου 6, καθώς και η υποβολή του με την αίτηση του άρθρου 23 στην εποπτεύουσα Αρχή του άρθρου 21 για την έγκρισή του και την εγγραφή του ΑΣ στο Εθνικό Μητρώο Αγροτικών Συνεταιρισμών και άλλων συλλογικών φορέων του άρθρου 22 (ΕΜΑΣ). Το ιδρυτικό καταστατικό ορίζει προσωρινό Διοικητικό Συμβούλιο το οποίο αποτελείται από τουλάχιστον τρία (3) πρόσωπα από αυτά που το υπογράφουν, μεταξύ των οποίων ορίζει και τον Πρόεδρό του. Ο αριθμός των μελών του προσωρινού Διοικητικού Συμβουλίου είναι πάντοτε περιττός.

Με ειδικά αιτιολογημένη απόφαση της εποπτεύουσας Αρχής του άρθρου 21, εγκρίνονται καταστατικά ΑΣ που υπογράφονται από λιγότερα από δέκα (10) πρόσωπα, εφόσον ειδικές συνθήκες το επιβάλλουν, ιδίως, όταν η έδρα του ΑΣ βρίσκεται σε ορεινές περιοχές ή νησιά με λιγότερους από 3.500 κατοίκους ή η δραστηριότητα του ΑΣ αφορά ειδικά προϊόντα.

Εντός τριάντα (30) ημερών από την κατάθεση της αίτησης της παραγράφου 1: α) Εφόσον πληρούνται οι προϋποθέσεις του παρόντος νόμου και της κείμενης εν γένει νομοθεσίας, η εποπτεύουσα Αρχή του άρθρου 21, με απόφασή της, εγκρίνει το καταστατικό του ΑΣ και εγγράφει τον ΑΣ στο ΕΜΑΣ, ή β) Αν το καταστατικό δεν είναι σύννομο, η εποπτεύουσα Αρχή: αα) το απορρίπτει για λόγους νομιμότητας ή ββ) καλεί το προσωρινό Διοικητικό Συμβούλιο της παραγράφου 1 να προβεί στις ενέργειες της παραγράφου 4. Αν η προθεσμία της παρούσας παραγράφου παρέλθει χωρίς ενέργεια της εποπτεύουσας Αρχής, σύμφωνα με το προηγούμενο εδάφιο, η υποβληθείσα αίτηση θεωρείται ως γενομένη δεκτή, το καταστατικό θεωρείται σύννομο και εγκεκριμένο και η εποπτεύουσα Αρχή εγγράφει υποχρεωτικά τον ΑΣ στο ΕΜΑΣ.

Η εποπτεύουσα Αρχή μπορεί, σύμφωνα με την υποπερίπτωση ββ της περίπτωσης β της παραγράφου 3, να καλέσει εγγράφως το προσωρινό Διοικητικό Συμβούλιο να προβεί στις απαραίτητες διορθώσεις ή να συμπληρώσει τις ελλείψεις, μέσα σε προθεσμία που δεν μπορεί να είναι μεγαλύτερη των τριάντα (30) ημερών από την επίδοση του εγγράφου στον Πρόεδρο του προσωρινού Διοικητικού Συμβουλίου. Εντός προθεσμίας δεκαπέντε (15) ημερών από την άπρακτη λήξη της προθεσμίας του προηγουμένου εδαφίου ή την εμπρόθεσμη υποβολή διορθώσεων ή τη συμπλήρωση ελλείψεων από τον ΑΣ, εκδίδεται απόφαση της εποπτεύουσας Αρχής για την έγκριση του καταστατικού, σε συνέχεια της οποία η ίδια εγγράφει τον ΑΣ στο ΕΜΑΣ ή εκδίδεται απόφαση για την απόρριψη του καταστατικού.

Κατά της απορριπτικής απόφασης και εντός προθεσμίας τριάντα (30) ημερών από την κοινοποίησή της στον Πρόεδρο του προσωρινού Διοικητικού Συμβουλίου, όποιος έχει έννομο συμφέρον μπορεί να ασκήσει ενδικοφανή προσφυγή ενώπιον του Υπουργού Αγροτικής Ανάπτυξης και Τροφίμων.

Ο ΑΣ αποκτά νομική προσωπικότητα από την εγγραφή του στο ΕΜΑΣ.

Ερωτήσεις ΕΟΠΠΕΠ

**58. Να αναφέρετε τα βασικά χαρακτηριστικά γνωρίσματα του Συνεταιρισμού.**

**76.** Ποια είναι τα κυριότερα είδη Συνεταιρισμών;